2020. gada 26. maijā Noteikumi Nr. 321

Rīgā (prot. Nr. 36 12. §)

**Grozījumi Ministru kabineta 2012. gada** **3. janvāra noteikumos Nr. 28 "Valsts akciju sabiedrības "Latvijas gaisa satiksme" sniegto aeronavigācijas pakalpojumu maksas noteikšanas un iekasēšanas kārtība"**

Izdoti saskaņā ar

likuma "Par aviāciju"

28. panta pirmo daļu

Izdarīt Ministru kabineta 2012. gada 3. janvāra noteikumos Nr. 28 "Valsts akciju sabiedrības "Latvijas gaisa satiksme" sniegto aeronavigācijas pakalpojumu maksas noteikšanas un iekasēšanas kārtība"(Latvijas Vēstnesis, 2012, 5. nr.; 2013, 184. nr.; 2016, 134. nr.) šādus grozījumus:

1. Izteikt 3.1.apakšpunktu šādā redakcijā:

"3.1. Komisijas 2019. gada 11. februāra Īstenošanas regulas (EK) Nr. 2019/317, ar ko nosaka darbības uzlabošanas sistēmu un tarifikācijas sistēmu Eiropas vienotajā gaisa telpā un atceļ Īstenošanas regulas (ES) Nr. 390/2013 un (ES) Nr. 391/2013, 31. panta 3. punktā minētie lidojumi;".

2. Izteikt 10. punktu šādā redakcijā:

"10. Šo noteikumu 2.1. apakšpunktā minēto vienības maksas likmi, [5. punktā](https://likumi.lv/ta/id/242525#p5) minēto maksas iekasēšanas kārtību un 9. punktā minēto nokavējuma procentu apmēru publicē informatīvajā izdevumā "Aeronavigācijas informācijas publikācija", ievērojot normatīvajos aktos noteikto aeronavigācijas informācijas sagatavošanas un izplatīšanas kārtību."

Ministru prezidents A. K. Kariņš

Satiksmes ministrs T. Linkaits